rejauldu/bengali-wikipedia huggingface dataset:
জেসমিন বাজওয়া (জন্ম: ২৬ সেপ্টেম্বর, ১৯৯৬) একজন ভারতীয় অভিনেত্রী ও মডেল, যিনি মূলত পাঞ্জাবি চলচ্চিত্রে অভিনয় করেন। বাজওয়া পাঞ্জাবি ওয়েব ধারাবাহিক ইয়ার জিগরি কাসুতি ডিগ্রি–এর মাধ্যমে অভিনয়ে এবং সুরমা–এর মাধ্যমে হিন্দি চলচ্চিত্রে অভিষেক করেন। তিনি পাঞ্জাবি চলচ্চিত্র দূরবীন ও গাড্ডি জান্‌দি এ ছালাঙ্গা মারদি–তে কেন্দ্রীয় চরিত্রে অভিনয় করেছেন।   প্রারম্ভিক জীবন ও শিক্ষা  জেসমিন বাজওয়া তেলেঙ্গানার হায়দ্রাবাদ শহরে ১৯৯৬ সালের ২৬ সেপ্টেম্বর একটি জাট শিখ পরিবারে জন্মগ্রহণ করেন। পরে, তিনি অল্প বয়সেই লুধিয়ানা চলে যান। লুধিয়ানার শ্রী অরবিন্দ কলেজ অফ কমার্স অ্যান্ড ম্যানেজমেন্ট থেকে তিনি স্নাতক সম্পন্ন করেছেন।   কর্মজীবন  ডান|থাম্ব|২০২৪ সালে মুম্বইয়ে জাট অ্যান্ড জুলিয়েট ৩–এর ট্রেলার লঞ্চ অনুষ্ঠানে বাজওয়া, দিলজিৎ দোসাঞ্ঝ ও নীরু বাজওয়া বাজওয়া ২০১৮ সালের ওয়েব ধারাবাহিক ইয়ার জিগরি কাসুতি ডিগ্রি দিয়ে তার কর্মজীবন শুরু করেন এবং একই বছরে হিন্দি চলচ্চিত্র সুরমা ও মনমর্জিয়া–তে অভিনয় করেন। ২০১৯ সালে তিনি পাঞ্জাবি চলচ্চিত্র দূরবীন–এ কেন্দ্রীয় চরিত্রে অভিনয় করেন। পরবর্তীতে তিনি আরও পাঞ্জাবি চলচ্চিত্র, যেমন: সুফনা, ফুফ্ফাড় জি, সোরিয়ান দা পিন্ড আ গায়া–তে অভিনয় করেন। ২০২৪ সালের চলচ্চিত্র জাট অ্যান্ড জুলিয়েট ৩–এ তিনি দিলজিৎ দোসাঞ্ঝ ও নীরু বাজওয়ার বিপরীতে একটি পার্শ্ব চরিত্রে অভিনয় করেছেন।   চলচ্চিত্রের তালিকা    পূর্ণদৈর্ঘ্য চলচ্চিত্র   বছর শিরোনাম ভূমিকা ভাষা টীকা  ২০১৮ সুরমা মীনাক্ষী সিং হিন্দি হিন্দি চলচ্চিত্রে অভিষেক মনমর্জিয়া   ২০১৯ দূরবীন সোহনাই পাঞ্জাবি পাঞ্জাবি চলচ্চিত্রে অভিষেক  ২০২০ সুফনা তাসবীর ২০২১ ফুফ্ফাড় জি পালি  ২০২২ খাও পিয়ো আয়েশ কারো  ২০২৩ সোরিয়ান দা পিন্ড আ গায়া সাঁঝ  গাড্ডি জান্‌দি এ ছালাঙ্গা মারদি  ২০২৪ জাট অ্যান্ড জুলিয়েট ৩   ওয়েব ধারাবাহিক   বছর শিরোনাম ভুমিকা ভাষা টীকা  ২০১৮ ইয়ার জিগরি কাসুতি ডিগ্রি ডেইজি গারেওয়াল পাঞ্জাবি   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:লুধিয়ানার অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় মডেল বিষয়শ্রেণী:ভারতীয় নারী মডেল বিষয়শ্রেণী:২১শ শতাব্দীর ভারতীয় অভিনেত্রী
আপনি আপনি লাভ স্টোরি ( ) ২০১৯ সালের একটি পাকিস্তানি প্রণয়ধর্মী হাস্যরসাত্মক টেলিভিশন চলচ্চিত্র যা ১৩ আগস্ট ২০১৯ এআরওয়াই ডিজিটাল এ প্রচারিত হয়। এটি পরিচালনা করেছেন কাশিফ সেলিম এবং ফ্লিম ফ্যাক্টোরির ব্যানারে চিত্রনাট্য লিখেছেন ফায়জা ইফতিখার। এতে মাহনূর বেলুচ, আইজাজ আসলাম, আজফার রেহমান, সাদফ কানওয়াল এবং শেহনাজ পারভেজ বিভিন্ন চরিত্রে অভিনয় করেছেন।   পটভূমি  গল্পটি যথাক্রমে সাদাফ কানওয়াল, আইজাজ আসলাম অভিনীত শানজি এবং উমরকে ঘিরে আবর্তিত হয়েছে। শানজি উমরের ভাতিজা এবং সে চায় তার চাচা বিয়ে করুক। উমর তার যৌবনে মাহনুর বেলুচ অভিনীত সিদ্রাকে ভালবাসতেন কিন্তু উভয়েই সে সময় বিয়ে করতে পারেননি। ভাগ্য অনেক বছরের বিরতির পর তাদের একত্রিত করে এবং এভাবেই একটি পুরানো প্রেমকাহিনী শুরু হয়।   শ্রেষ্ঠাংশে   সিড্রা চরিত্রে মাহনূর বেলুচ  উমর চরিত্রে আইজাজ আসলাম  সমীরের ভূমিকায় আজফার রেহমান  শানজে চরিত্রে সাদফ কানওয়াল  সমীর খালা হিসাবে শেহনাজ পারভেজ  রেহান চরিত্রে আইয়াজ সামু   তথ্যসূত্র   বিষয়শ্রেণী:২০১৯-এর চলচ্চিত্র বিষয়শ্রেণী:২০১৯-এর টেলিভিশন চলচ্চিত্র বিষয়শ্রেণী:২০১৯-এর প্রণয়ধর্মী হাস্যরসাত্মক চলচ্চিত্র বিষয়শ্রেণী:পাকিস্তানি টেলিভিশন চলচ্চিত্র
__TOC__  ০১ মার্চ ২০২১  সন্দেহভাজন সকপাপেট         সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  উক্ত ব্যবহারকারীদের সম্পাদনার আগ্ৰহ শুধুমাত্র ড. এম এ ওয়াজেদ মিয়া মেমোরিয়াল ফাউন্ডেশন নিবন্ধের অপসারণ প্রস্তাবনা পাতায়। সক একাউন্টগুলো আজকেই তৈরি। ব্যবহারকারী পরীক্ষণের অনুরোধ করছি  —শাকিল  হোসেন আলাপ ১৩:১২, ১ মার্চ ২০২১ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  নিশ্চিত, । --আফতাবুজ্জামান (আলাপ) ১৫:২৪, ১ মার্চ ২০২১ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২১
জেমস উইলফ্রেড জেফোর্ড (২২ মার্চ ১৯০১ - ১ জানুয়ারি ১৯৮০) পাকিস্তান নৌবাহিনীর প্রথম সর্বাধিনায়ক ছিলেন যে পদটি এখন পাকিস্তান নৌবাহিনী প্রধান নামে পরিচিত। ১৯৪৭ সালে পাকিস্তান রাষ্ট্রের জন্মের পর পরই জেমস পাকিস্তান নৌবাহিনীর কর্তৃত্ব হাতে তুলে নেন। তিনি ছিলেন একজন ইংরেজ এবং তিনি তার কর্মজীবন রাজকীয় ভারতীয় নৌবাহিনীতে শুরু করেছিলেন।  প্রথম বিশ্বযুদ্ধ চলাকালে জেমস উইলফ্রেড ব্রিটিশ রাজকীয় নৌবাহিনীতে যোগ দিয়েছিলেন মিডশীপম্যান হিসেবে; তিনি রাজকীয় ভারতীয় নৌবাহিনীতে ১৯২২ সালের ২৩ মার্চ তারিখে সাব লেফটেন্যান্ট হিসেবে কমিশন প্রাপ্ত হন।The London Gazette, 13 June 1922 ১৯২৫ সালের ২৩ মার্চ তিনি লেফটেন্যান্ট,The London Gazette, 5 June 1925 ১৯২৮ সালে লেঃ কমান্ডার, ১৯৪০ সালে ভারপ্রাপ্ত কমান্ডার এবং ১৯৪১ সালের ১০ জানুয়ারি কমান্ডার পদে পদোন্নতি লাভ করেছিলেন।The London Gazette, 20 June 1941 ১৯৪৬ সালে ১০ সেপ্টেম্বর তিনি ক্যাপ্টেন হন এবং তার বছরে তাকে কমোডোর পদে পদোন্নতি দেওয়া হয়।The London Gazette, 8 November 1946  ১৯৪৭ সালে পাকিস্তান অধিরাজ্য তৈরি হওয়ার পর জেমস উইলফ্রেড কমোডোরই ছিলেন, তিনি রাজকীয় নৌবাহিনীর বিশেষ তালিকায় স্থানান্তরিত হন এবং তাকে নবগঠিত রাজকীয় পাকিস্তান নৌবাহিনীর নেতৃত্ব নিতে বলা হয়, ১৯৪৭ সালের ১৫ আগস্ট তিনি ভারপ্রাপ্ত রিয়ার অ্যাডমিরাল পদবীতে রাজকীয় পাকিস্তান নৌবাহিনীর ফ্ল্যাগ অফিসার কমান্ডিং-এর দায়িত্ব লাভ করেন।The London Gazette, 8 August 1947 ১৯৪৮ সালের ১ সেপ্টেম্বর তারিখে তাকে রাজকীয় ভারতীয় নৌবাহিনী থেকে অবসর দেখানো হয় ক্যাপ্টেন পদবীতে, যদিও তিনি তখন রাজকীয় পাকিস্তান নৌবাহিনীর একজন সক্রিয় সদস্য।The London Gazette, 18 March 1949 ১৯৫০ সালে তাকে পাকিস্তান নৌবাহিনীর সর্বাধিনায়ক ঘোষণা করা সহ তার রিয়ার অ্যাডমিরাল পদবী স্থায়ী করা হয় এবং '৫৩ সালে অবসরের আগে তাকে ভাইস অ্যাডমিরাল পদবী দেওয়া হয়। তথ্যসূত্র  বিষয়শ্রেণী:পাকিস্তান নৌবাহিনীর অ্যাডমিরাল বিষয়শ্রেণী:নৌবাহিনী প্রধান (পাকিস্তান) বিষয়শ্রেণী:১৯০১-এ জন্ম বিষয়শ্রেণী:১৯৮০-এ মৃত্যু
এড্রিস এলেইন অ্যালেন (ওরফে ট্রটম্যান; ১৯ এপ্রিল ১৯০৯ – ১৬ মে, ১৯৯৫) ছিলেন একজন জ্যামাইকান সমাজকর্মী, রাজনৈতিক ব্যক্তিত্ব এবং নারী অধিকারের উকিল। শৈশব থেকেই, তিনি সমাজসেবা শুরু করেছিলেন এবং বিয়ের আগে বেশ কয়েকটি প্রতিষ্ঠানে কেরানী হিসাবে কাজ করেছিলেন। তিনি জ্যামাইকা অল আইল্যান্ড টেলিফোন সার্ভিসের প্রথম টেলিফোন অপারেটর ছিলেন। সম্রাট ষষ্ঠ জর্জ তাঁর স্বামী আফ্রিকান বংশোদ্ভূত জ্যামাইকান স্যার হ্যারল্ড অ্যালেনেকে নাইটহুড সম্মাননায় ভূষিত করেছিল। হ্যারল্ডের স্ত্রী হিসাবে তিনি তাৎক্ষণিক তারকা বলে গিয়েছিলেন। তিনি প্রায়শই স্বামীর সাথে ভ্রমণে যেতেন এবং তাঁর সচিবের দায়িত্বও পালন করেছিলেন। জ্যামাইকা ফেডারেশন অব উইমেনের (জেএফডাব্লু) প্রতিষ্ঠাতা সদস্যসহ তিনি ১৯৫৯ থেকে ১৯৬২ সাল পর্যন্ত এবং ১৯৭১ থেকে ১৯৭৬ সাল পর্যন্ত এর সভাপতি এবং ১৯৭৬ সাল থেকে ১৯৯৫ সালে তার মৃত্যুর আগ পর্যন্ত প্রেসিডেন্ট হিসাবে দায়িত্ব পালন করেছিলেন।   প্রারম্ভিক জীবন  এড্রিস এলেইন ট্রটম্যান ১৯৯৯ সালের ১৯ এপ্রিলে জ্যামাইকার ব্রিটিশ রাজ কলোনীতে সেন্ট ক্যাথেরিন প্যারিশের লিনস্টেডে অ্যালিস ও রবার্ট হেনরি ট্রটম্যান দম্পতির ঘরে জন্মগ্রহণ করেছিলেন। তিনি বড় হয়ে লিনস্টেডে পড়াশোনা করেছিলেন। তারপরে তিনি কিংস্টনে চলে গিয়েছিলেন, সেখানে গিয়ে শুকনো সামগ্রীর দোকান শেরলক অ্যান্ড স্মিথের কেরানি হিসাবে কর্মজীবন শুরু করেছিলেন।   কার্যক্রম  ১৯৪২ সালে তাঁর স্বামী যখন ব্রিটিশ সাম্রাজ্যের অফিসার হিসাবে সম্মানিত হন, তখন তাঁকে সেন্ট অ্যান্ড্রু প্যারিশের জাস্টিস অফ দ্য পিস নির্বাচিত করা হয়েছিল। ১৯৪৪ সালের দিকে তিনি গভর্নর জন হ্যাগিন্সের স্ত্রী লেডি মলি হ্যাগিন্সের সাথে জ্যামাইকা ফেডারেশন অব উইমেনে (জেএফডাব্লিউ) প্রতিষ্ঠাতা সদস্যদের একজন হিসাবে যোগ দিয়েছিলেন।   মৃত্যু ও উত্তরসূরি  লেডি অ্যালেন জ্যামাইকার কিংস্টনের নাটল মেমোরিয়াল হাসপাতালে ১৯৯৫ সালের ১৬ই মে মৃত্যুবরণ করেছিলেন। স্যার হ্যারল্ড এবং লেডি অ্যালেনের দলিলগুলো তিনি লুইজিয়ানার নিউ অরলিন্সের অ্যামিস্টাড গবেষণা কেন্দ্রকে দান করেছিলেন।  তাদের দলিলাদির মাইক্রোফিল্ম অনুলিপিগুলি একই সাথে জ্যামাইকা ইনস্টিটিউট, জ্যামাইকান ন্যাশনাল আর্কাইভস এবং ওয়েস্ট ইন্ডিজ বিশ্ববিদ্যালয়কে দান করা হয়েছিল।  তথ্যসূত্র    উদ্ধৃতি    সূত্র                                       and                  and            and         টীকা   বিষয়শ্রেণী:১৯৯৫-এ মৃত্যু বিষয়শ্রেণী:১৯০৯-এ জন্ম বিষয়শ্রেণী:উদ্ধৃতি শৈলী: জুলীয়–জর্জীয় অনিশ্চয়তা বিষয়শ্রেণী:নারী সমাজকর্মী বিষয়শ্রেণী:সমাজকর্মী
বেহালা সাংস্কৃতিক সম্মিলনী স্পোর্টিং ক্লাব হল পশ্চিমবঙ্গের বেহালার একটি পেশাদার ফুটবল ক্লাব।BSS Sporting Club profile and statistics . Soccerway.com. Retrieved 14 August 2021. ২০২৫-এ প্রতিষ্ঠিত ক্লাবটি নিয়মিত পশ্চিমবঙ্গের সর্বোচ্চ স্তর কলকাতা ফুটবল লিগ প্রতিযোগিতায় অংশগ্রহণ করে।  ইতিহাস ২০১৫ সালে যাত্রা শুরু করা বি.এস.এস. স্পোর্টিং ক্লাব ইতিমধ্যেই কলকাতা ফুটবল সার্কিটে অগ্রণী ভূমিকা পালন করেছে। প্রিমিয়ার বিভাগে পা রাখার আগে, তারা টানা ৩ বছর ধরে সিএফএল নিম্ন বিভাগে চ্যাম্পিয়ন হয়ে ইতিহাস তৈরি করেছে। ২০১৮-১৯ মৌসুমে, ক্লাবটি অরুণ কুমার ঘোষের পরিচালনায় ছিল। ২০১৯ সালে, বি.এস.এস. স্পোর্টিং সিকিমে গভর্নর'স গোল্ড কাপে অংশগ্রহণ করে।  বি.এস.এস. স্পোর্টিং ২০২০ সাল থেকে মর্যাদাপূর্ণ আইএফএ শিল্ড টুর্নামেন্টে অংশগ্রহণ করে আসছে।  সম্মাননা  লিগ সিএফএল ১ম ডিভিশন চ্যাম্পিয়ন (১): ২০১৭ সিএফএল ২য় ডিভিশন চ্যাম্পিয়ন (১): ২০১৬ সিএফএল ৩য় ডিভিশন চ্যাম্পিয়ন (১): ২০১৫  কাপ ট্রেডস কাপ চ্যাম্পিয়ন (১): ২০১৭ রিপাবলিক কাপ লামডিং চ্যাম্পিয়ন (১): ২০২৩  তথ্যসূত্র  বহিঃসংযোগ  BSS Sporting Club at Soccerway  বিষয়শ্রেণী:কলকাতার ফুটবল ক্লাব
মাখন লাল ফোতেদার (৫ মার্চ, ১৯৩২ - ২৮ সেপ্টেম্বর, ২০১৭) ছিলেন একজন ভারতীয় রাজনীতিবিদ। তিনি কংগ্রেস রাজনৈতিক দলের একজন সিনিয়র নেতা হিসেবে দায়িত্ব পালন করেছিলেন। তিনি নেহেরু পরিবারের, বিশেষ করে ইন্দিরা গান্ধীর ঘনিষ্ঠ সহযোগী ছিলেন। তিনি ভারত সরকারের একজন ক্যাবিনেট মন্ত্রীও ছিলেন এবং গুরুত্বপূর্ণ মন্ত্রিসভার পদে অধিষ্ঠিত ছিলেন।   প্রাথমিক জীবন  ফোতেদার ব্রিটিশ ভারতের অন্তর্গত জম্মু ও কাশ্মীর রাজ্যের কাশ্মীর উপত্যকার অনন্তনাগ জেলার মাত্তান গ্রামে জন্মগ্রহণ করেন। তিনি কাশ্মীরি পণ্ডিতদের একজন নেতাও ছিলেন।  রাজনৈতিক কর্মজীবন  ১৯৬৭ থেকে ১৯৭৭ সাল পর্যন্ত তিনি পহেলগাম নির্বাচনী এলাকা থেকে জম্মু ও কাশ্মীর বিধানসভার সদস্য ছিলেন এবং সৈয়দ মীর কাসিমের অধীনে জম্মু ও কাশ্মীর সরকারের মন্ত্রিপরিষদ মন্ত্রীও ছিলেন। তিনি ১৯৮৫ থেকে ১৯৯৬ সাল পর্যন্ত রাজ্যসভার সাংসদ ছিলেন। কংগ্রেস দলের চোখে তিনি ভারতীয় রাজনীতির চাণক্য হিসেবে পরিচিত ছিলেন।  ১৯৯২ সালে বাবরি মসজিদ ধ্বংসের পর তিনি ভারতীয় জাতীয় কংগ্রেস থেকে পদত্যাগ করেন এবং পিভি নরসিংহ রাওয়ের মন্ত্রিসভা থেকেও পদত্যাগ করেন। এরপর এনডি তিওয়ারি এবং অর্জুন সিংয়ের সাথে তিনি অল ইন্ডিয়া ইন্দিরা কংগ্রেস (তিওয়ারি) থেকে আলাদা হয়ে যান কিন্তু সোনিয়া গান্ধী কংগ্রেস সভাপতির দায়িত্ব নেওয়ার পর ভারতীয় জাতীয় কংগ্রেসে ফিরে আসেন।  মৃত্যু  তিনি ২৮ সেপ্টেম্বর ২০১৭ তারিখে দিল্লির উপকণ্ঠে গুরগাঁওয়ের একটি হাসপাতালে মারা যান। তিনি তার পরিবারের সাথে হরিয়ানার গুরগাঁওয়ে থাকতেন এবং তিন ছেলে এবং দুই মেয়ে রেখে গেছেন।Makhan Lal Fotedar passes away: A back room czar left with no room   তথ্যসূত্র    বহিঃসংযোগ  parliament debate  বিষয়শ্রেণী:ভারতের স্বাস্থ্যমন্ত্রী বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী বিষয়শ্রেণী:অনন্তনাগ জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ১৯৭২-১৯৭৭ বিষয়শ্রেণী:জম্মু ও কাশ্মীর বিধানসভার সদস্য ১৯৬৭-১৯৭২ বিষয়শ্রেণী:উত্তরপ্রদেশের রাজ্যসভা সদস্য বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:কাশ্মীরি পণ্ডিত বিষয়শ্রেণী:কাশ্মীরি রাজনীতিবিদ বিষয়শ্রেণী:২০১৭-এ মৃত্যু বিষয়শ্রেণী:১৯৩২-এ জন্ম বিষয়শ্রেণী:ভারতের ইস্পাত মন্ত্রী বিষয়শ্রেণী:সর্বভারতীয় ইন্দিরা কংগ্রেস (তিওয়ারি) এর রাজনীতিবিদ
থাম্ব|upright=1.5 ইন্সট্রুমেন্টাল রেটিং () হচ্ছে এক ধরনের যোগ্যতা যা আইএফআর অনুসারে উড্ডয়নের অধিকার পেতে হলে যে-কোনো বৈমানিককে অর্জন করতে হয়। এ যোগ্যতা অর্জনের জন্য ব্যক্তিগত বিমান চালনার লাইসেন্স ও বাণিজ্যিক বিমান চালনার লাইসেন্সের থেকে অতিরিক্ত প্রশিক্ষণ ও নির্দেশনার প্রয়োজন হয়। এই ধরনের নির্দেশনা ও প্রশিক্ষণসমূহ হতে পারে নীতিমালা, উড্ডয়নের যন্ত্রাংশের ওপর, বা আবহাওয়ার ওপর অতিরিক্ত নির্দেশনার ওপরেও। এই যোগ্যতা অর্জনের জন্য তত্ত্বীয় বা লিখিত পরীক্ষার পাশাপাশি ব্যবহারিক পরীক্ষায়ও (যা সাধারণত চেক রাইড নামে পরিচিত) অংশগ্রহণ করতে হয় ও উত্তীর্ণ হতে হয়। চেক রাইডের মাধ্যমে নির্ণয় করা হয় যে, পরীক্ষার্থী যান্ত্রিক উড্ডয়নের তত্ত্ব সম্মন্ধে অবগত কী না, এবং নিরাপদ আইএফআর ফ্লাইটের জন্য যে ধরনের যোগ্যতা ও দক্ষতা দরকার তা পরীক্ষার্থীর আছে কী না।   তথ্যসূত্র    বহিঃসংযোগ   "Be A Pilot" U.S. Flight Schools  Hear audio of a US instrument rating checkride - Part 1  Hear audio of a US instrument rating checkride - Part 2  PilotOutlook: Instrument rating - requirements and approximate costs  Aircraft Owners and Pilots Association  Flight Training information for US pilot certificates and ratings  Information IMC rating by United Kingdom Civil Aviation Authority  বিষয়শ্রেণী:বিমান
ঊনপঞ্চাশ বাতাস হচ্ছে ২০২০ সালের একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্রটির পরিচালনা, কাহিনী, সংলাপ, চিত্রনাট্য, শিল্প নির্দেশনা ও সঙ্গীত পরিচালনা করছেন মাসুদ হাসান উজ্জ্বল এবং রেড অক্টোবরের ব্যানারে প্রযোজনা করেছেন আসিফ হানিফ। চলচ্চিত্রটিতে কেন্দ্রীয় চরিত্রে অভিনয় করেছেন ইমতিয়াজ বর্ষণ ও শার্লিন ফারজানা। এছাড়াও বিভিন্ন গুরুত্বপূর্ণ চরিত্রে অভিনয় করেছেন ইলোরা গহর, মানস বন্দ্যোপাধ্যায়, ইনামুল হক ও ফারিহা শামস সেওতি সহ প্রমুখ।   কাহিনী  নীরা ঢাকা বিশ্ববিদ্যালয়ের ছাত্রী, সে হঠাৎ করে অয়ন নামের এমন এক ছেলের প্রেমে পড়ে যে ওষুধ কোম্পানির বিক্রয় প্রতিনিধি এবং নিম্ন আয়ের পরিবার থেকে আগত; নীরার পারিবারিক স্বচ্ছলতা রয়েছে, অপরদিকে অয়নের শিক্ষাগত যোগ্যতা এবং আয় কম হওয়া সত্ত্বেও, নীরা তাকে ভালোবাসতে শুরু করে।  হঠাৎ অয়ন ক্যান্সারে আক্রান্ত হয়ে মারা যায় এবং নীরা মানসিকভাবে অসুস্থ হয়ে পড়ে; যদিও সে অয়নকে হাসপাতালে ভর্তি করার পরই তাকে বিয়ে করেছিলো। নীরা একটি মোহাচ্ছন্নতার মধ্যে পড়ে যায়, সে দেখতে পায় তার স্বামী কবরস্থান থেকে জীবিত হয়ে উঠে আসছে। অয়নের মৃত্যুর পর নীরা ঢাকা বিশ্ববিদ্যালয়ে শিক্ষিকা হিসেবে কর্মরত হয়ে যায় যেখানে সে পড়াশোনা করেছিলো।   অভিনয়   শার্লিন ফারজানা - নীরা  ইমতিয়াজ বর্ষণ - অয়ন  ইলোরা গহর  মানস বন্দ্যোপাধ্যায়  ইনামুল হক  ফারিহা শামস সেওতি   প্রযোজনা  ২০১৮ সালে শুরু হয় ঊনপঞ্চাশ বাতাসের প্রধান চিত্রায়ণ।   অভিনয়শিল্পী নির্বাচন  ঊনপঞ্চাশ বাতাস চলচ্চিত্রের প্রধান চরিত্র অয়ন ও নীরা ভূমিকায় অভিনয়ের জন্য ইমতিয়াজ বর্ষণ ও শার্লিন ফারজানা চুক্তিবদ্ধ হন।   সঙ্গীত  ঊনপঞ্চাশ বাতাস চলচ্চিত্রের সঙ্গীত পরিচালনা করেছেন মাসুদ হাসান উজ্জ্বল এবং সুর করেছেন ইমতিয়াজ বর্ষণ।  গানের তালিকা  ১. প্রথম  কণ্ঠ: বেজবাবা সুমন (অর্থহীন) গীতিকার: সুমন টিংকু সুরকার: ইমতিয়াজ বর্ষণ সংগীত: মাসুদ হাসান উজ্জ্বল  ২. যেখানে  কণ্ঠ: সোমলতা আচার্য চৌধুরী (ভারত) গীতিকার, সুরকার ও সংগীত: মাসুদ হাসান উজ্জ্বল  ৩. মেঘমালা  কণ্ঠ, গীতিকার ও সু্রকার: মাসুদ হাসান উজ্জ্বল  ৪. এ শহর  কণ্ঠ, গীতিকার, সুরকার ও সংগীত: সৌরিন   বাজারজাতকরণ ও মুক্তি  ২০১৮ সালের ১০ সেপ্টেম্বর প্রকাশ করা হয় এ চলচ্চিত্রের ফার্স্ট লুক পোস্টার।  ২০২০ সালের ৩০ জানুয়ারি রেড অক্টোবর লাইভের ইউটিউব চ্যানেলে চলচ্চিত্রটির ফার্স্ট লুক টিজার প্রকাশ করা হয়। ২২শে ফেব্রুয়ারি চলচ্চিত্রটির ট্রেলার ইউটিউবে ছাড়া হয় ১৩ই মার্চ চলচ্চিত্রটি মুক্তি দেবার কথা ভেবেছিলেন পরিচালক মাসুদ হাসান উজ্জল কিন্তু তিনি অনিবার্য কারণে ঐ দিন চলচ্চিত্রটির মুক্তি বাতিল করেন।  ২০২০ সালের ২৩শে অক্টোবর চলচ্চিত্রটি মুক্তি পায়।   তথ্যসূত্র    বহিঃসংযোগ     বিষয়শ্রেণী:২০২০-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০২০-এর দশকের বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী প্রণয়ধর্মী-নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
গোয়াতলা ইউনিয়ন বাংলাদেশের ময়মনসিংহ জেলার ধোবাউড়া উপজেলার অন্তর্গত একটি ইউনিয়ন।   অবস্থান ও সীমানা  উত্তরে ধোবাউড়া ইউনিয়ন, দক্ষিণে ফুলপুর এবং পূর্বধলা উপজেলা,পশ্চিমে হালুয়াঘাট উপজেলা, পূর্বে পুড়াকান্দুলিয়া ইউনিয়ন এবং পূর্বধলা উপজেলা।   ইতিহাস  প্রাচীন ভাষায় কংশের তল কে গোয়া বলা হতো, সেখান থেকেই এই স্তানের নাম গোয়াতলা নির্ধারিত হয়।   প্রশাসনিক এলাকা    আয়তন ও জনসংখ্যা    শিক্ষার হার ও শিক্ষা প্রতিষ্ঠান   শিক্ষার হার: ৬০% শিক্ষা প্রতিষ্ঠান  গোয়াতলা উচ্চ বিদ্যালয়  গোয়াতলা বালিকা উচ্চ বিদ্যালয়  চিরঞ্জীব কিন্ডারগার্টেন  আইডিয়াল কিন্ডারগার্টেন  হরেন্দ্রগঞ্জ সরকারি প্রাথমিক বিদ‍্যালয়   দর্শনীয় স্থান   কংশ ঘাট   গোয়াতলা বাজার   ফুটকাই ব্রিজ   গোয়াতলা জামে মসজিদ  গোয়াতলা উচ্চ বিদ‍্যালয়   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-জাকিরুল ইসলাম তালুকদার টুটন +প্রাক্তন চেয়ারম্যানগণের তালিকাক্রমিকনামমেয়াদ০১মোঃ রমজান আলী (সাবেক ভারপ্রাপ্ত)০২ শামসুর রশীদ মজনু (সাবেক)০৩ সামসুল তালুকদার (সাবেক)০৪ বীর মুক্তিযোদ্ধা আব্দুর রশীদ খান পাঠান (সাবেক)০৫০৬০৭   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ধোবাউড়া উপজেলার ইউনিয়ন
thumb|250px|কমোডোর ৬৪ মডেলের মাইক্রো কম্পিউটার, যা শুরুর দিকের জনপ্রিয়তম মাইক্রোকম্পিউটারের অন্যতম। এটি সর্বকালের সবচেয়ে বেশি বিক্রিয় হওয়া কম্পিউটার মডেল। মাইক্রোকম্পিউটার বা অনুসঙ্গণক হল এমন এক ধরনের কম্পিউটার যেখানে একটি মাইক্রোপ্রসেসর সিপিইউ হিসেবে কাজ করে। মেইনফ্রেম কম্পিউটার এবং মিনি কম্পিউটারের তুলনায় এটি ছোট আকারের হয়ে থাকে।   উৎপত্তি  মিনিকম্পিউটারের সূচনার পর মাইক্রোকম্পিউটার ও বেশ জনপ্রিয় হয়ে উঠে।মিনিকম্পিউটারের অনেক আলাদা আলাদা যন্ত্রাংশের পরিবর্তে মাইক্রোকম্পিউটারে ব্যবহার শুরু হয় মাইক্রোচিপের।  মাইক্রোপ্রসেসর এবং সেমিকন্ডাক্টর মেমোরীর মূল্য ধীরে ধীরে হ্রাস পাওয়ায় মাইক্রোকম্পিউটারের মূল্য হ্রাস পেতে থাকে। যার ফলে এটি ব্যবহার করা সবার জন্য সহজ হয়ে উঠে।  এছাড়াও অন্য যে সব কারণে মাইক্রোকম্পিউটার জনপ্রিয় হয়ে উঠে সেগুলো হলো:  অত্যন্ত কম দামের ৭৪০০ সিরিজের চিপের কারণে কিবোর্ডের মত ইনপুট যন্ত্র তৈরি করা সম্ভব হয় যা ব্যবহারকারীরা সহজেই গ্রহণ করে।  স্মৃতি সংরক্ষণের জন্য অডিও ক্যাসেটের ব্যবহার করা হয়, যা পূর্বের কম্পিউটারের ন্যায় প্রতিবার চালুর হওয়ার পর পুনরায় তথ্য প্রদানের ঝামেলা থেকে মুক্তি দেয়।  RAM এর দাম কমে যায় এবং ভিডিও প্রদর্শনী ব্যবস্থা আগের তুলনায় উন্নত হয়।  এ সকল কারণে মাইক্রোকম্পিউটার ১৯৭০ এবং ১৯৮০'র দশকে বেশ জনপ্রিয়তা অর্জন করে। অনেক কম্পিউটার প্রস্তুতকারক প্রতিষ্ঠান ছোট ছোট ব্যবসায়ীক প্রয়োজনীয়তার কথা ভেবে মাইক্রোকম্পিউটার বাজারজাত করা শুরু করে। ১৯৭৯ সালে বিভিন্ন নামকরা কোম্পানি হিসাব সংরক্ষণ, তথ্য ব্যবস্থাপনা, মুদ্রণ ইত্যাদি ব্যবসায়ীক প্রয়োজনীয়তার মেটানোর জন্য কম্পিউটারের সিস্টেম ডিজাইন করে। যার কারণে একটি ব্যবসা প্রতিষ্ঠানের জন্য মিনিকম্পিউটার ক্রয় করার প্রয়োজনীয়তা হ্রাস পায়।  মাইক্রোকম্পিউটারের এ জনপ্রিয়তা অনেক সফটওয়্যার নির্মাতা প্রতিষ্ঠানের দৃষ্টি আকর্ষণে সক্ষম হয়। সময়ের চাহিদায় এ ধারা অব্যাহত থাকে। যা কারণে মাইক্রোকম্পিউটারের জন্য নিত্য নতুন সফটওয়্যার তৈরি হতে থাকে।   আরও দেখুন   ব্যক্তিগত কম্পিউটার  মিনি কম্পিউটার  মেইনফ্রেম কম্পিউটার  সুপার কম্পিউটার   তথ্যসূত্র   বিষয়শ্রেণী:কম্পিউটারের ধরন বিষয়শ্রেণী:জাপানি উদ্ভাবন বিষয়শ্রেণী:মাইক্রো কম্পিউটার বিষয়শ্রেণী:কম্পিউটার
আলেক্সান্দ্‌র বেলায়েভ ( (মার্চ ১৬, ১৮৮৪-জানুয়ারি ৬, ১৯৪২) একজন রুশ ঔপন্যাসিক। তিনি অসাধারণ সব বৈজ্ঞানিক কল্পকাহিনী রচনার জন্য বিখ্যাত। ১৯২০ থেকে ১৯৩০ পর্যন্ত তার রচিত বৈজ্ঞানিক কল্পকাহিনীগুলো সোভিয়েত কল্পসাহিত্যে তাকে অন্যরকম অবস্থানে পৌঁছে দিয়েছে। তার উল্লেখযোগ্য সাহিত্যকর্মের মধ্যে রয়েছে দ্য এয়ার সেলার, প্রফেসর ডওয়েল'স হেড, অ্যাম্ফিবিয়ান ম্যান, এরিয়েল, দ্য স্টার কেট ইত্যাদি।  বিষয়শ্রেণী:রুশ সাহিত্যিক বিষয়শ্রেণী:১৮৮৪-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:অনাহারে মৃত্যু বিষয়শ্রেণী:সোভিয়েত পুরুষ লেখক বিষয়শ্রেণী:২০শ শতাব্দীর রুশ লেখক বিষয়শ্রেণী:রুশ পুরুষ ঔপন্যাসিক
ভারতের প্রধান মুফতি শেখ আবুবকর আহমদSheikh Abubakr Ahmad (Šayḫ Abūbakr ʾAḥmad) is the official name of the Grand Mufti. The Sheikh, the first part of the name like the name of Prime Minister of Bangladesh, Sheikh Hasina, is not a honorific prefix. His official website is also sheikhabubakrahmad.com (; (কান্থপুরমে এ. পি. আবুবাকের হিসাবে ১৯৩১ সালের ২২ মার্চ জন্মগ্রহণ করেন)। তিনি নিখিল ভারত সুন্নি জামিয়্যাতুল উলামার সাধারণ সম্পাদক (ভারতীয় মুসলিম স্কলারস অ্যাসোসিয়েশন), জামিয়া মারকাজের উপাচার্য, সিরাজ দৈনিকের চেয়ারম্যান এবং ভারত ইসলামী শিক্ষাবোর্ডের সভাপতি।   প্রাথমিক জীবন  শৈশব  আবুবকর মুসলিয়ার ১৯৩১ সালের ২২ মার্চ কোঝিকোড জেলার থামারাসেরির কাছে উন্নিকুলাম গ্রাম পঞ্চায়েতের কান্থাপুরাম গ্রামে মৌথারি আহমদ হাজী ও কুনেজিমা হাজুম্মা এর ঘরে জন্মগ্রহণ করেন। তার পিতা আহমদ হাজী ছিলেন কুরআনের পণ্ডিত। তার মায়ের নাম কুনেজিমা হাজুম্মা। বারো বছর বয়সে তার বাবা মারা যান। তিনি কান্থাপুরাম এএমএলপি বিদ্যালয়ে প্রাথমিক পড়াশোনা করেছিলেন। পরে তিনি উচ্চতর প্রাথমিক শিক্ষা সম্পন্ন করেন। অতঃপর তিনি পুথুর আবদুল্লাহ মুসলিয়ারের নিকট কুরআন অধ্যয়ন সম্পন্ন করেন, যিনি একজন ক্বারী ছিলেন এবং কুরআন তেলাওয়াতের বিজ্ঞানে দক্ষ ছিলেন। পরে তিনি কাঁথাপুরম, ভাওয়াদ, পুনুর, কোলিকাল, তালাকাদাথুর এবং চালিয়ামের মতো মসজিদে অবস্থান করেন এবং ধর্মীয় শিক্ষা অর্জন করেন। ১৯৬১ সালে ভেলোরের বাখিয়াথু সালিহাট আরবি কলেজে ভর্তি হন।   শান্তি এবং আন্তঃধর্মসম্পর্কীয় কথোপকথনের কাজ    পরিবেশবিদ  শেখ আবুবকর ভারতের একজন পরিবেশবিদ।  নয়াদিল্লিতে অনুষ্ঠিত শেখ জায়েদ আন্তর্জাতিক শান্তি সম্মেলনের প্রস্তুতির অংশ হিসাবে তিনি ভারতের বিভিন্ন স্থানে ১০ লক্ষ গাছ লাগানোর একটি প্রচারণা শুরু করেছিলেন।   শিক্ষা পুনর্জাগরণকারী  সমগ্র ভারতেই তার বহু ছাত্র রয়েছে।  তিনি মারকাজ নলেজ সিটি, ইউনানী মেডিকেল কলেজ এবং উচ্চশিক্ষা ও গবেষণার সাথে জড়িত।  তিনি খালিজ টাইমসকে দেওয়া এক সাক্ষাত্কারে বলেছিলেন যে "শিক্ষা শান্তির চাবিকাঠি"।   সাহিত্যি চর্চা    সম্মান, পুরস্কার এবং আন্তর্জাতিক স্বীকৃতি   তথ্যসূত্র   বিষয়শ্রেণী:১৯২১-এ জন্ম বিষয়শ্রেণী:ইসলামি ব্যক্তিত্ব বিষয়শ্রেণী:১৯৩১-এ জন্ম বিষয়শ্রেণী:জীবিত ব্যক্তি বিষয়শ্রেণী:কালিকট জেলার ব্যক্তি বিষয়শ্রেণী:ভারতের প্রধান মুফতি বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:ভারতীয় ইমাম বিষয়শ্রেণী:ভারতীয় সুফি বিষয়শ্রেণী:ভারতীয় আধ্যাত্মিক গুরু বিষয়শ্রেণী:ভারতীয় ইসলাম ধর্মীয় নেতা বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:২১শ শতাব্দীর ইমাম
হেযবুত তওহীদ ধর্মভিত্তিক একটি সংগঠন। জঙ্গি সম্পৃক্ততার অভিযোগে সংগঠনটি বাংলাদেশের আইনশৃঙ্খলা বাহিনীর কালো তালিকাভুক্ত।   গঠন ও নেতৃত্ব  ১৯৯৫ সালে মোহাম্মদ বায়াজীদ খান পন্নী এটি প্রতিষ্ঠা করেন। হেযবুত তওহীদের সর্বোচ্চ নেতাকে ‘এমাম’ হিসেবে অভিহিত করা হয়। ২০১২ সালে মোহাম্মদ বায়াজীদ খান পন্নীর মৃত্যুর পর নোয়াখালী জেলার হোসাইন মোহাম্মদ সেলিম সংগঠনটির দায়িত্ব গ্রহণ করেন।   বিতর্ক  যদিও হেযবুত তওহীদ জঙ্গিবাদ, সাম্প্রদায়িকতা এবং অপ-রাজনীতির বিরুদ্ধে জনসচেতনতা সৃষ্টির লক্ষ্যে কাজ করছে বলে নিজেদের অফিশিয়াল ওয়েবসাইটে বিবৃতি দেয় কিন্তু বিভিন্ন সময় এই দলের কর্মসূচি প্রশ্নবিদ্ধ হয়। ২০০৮ সালে আইনশৃঙ্খলা বাহিনীর তালিকায় কালো তালিকাভুক্ত হয় সংগঠনটি। ২০১৪ সালের ১৩ নভেম্বর বাংলাদেশ সরকারের মন্ত্রিপরিষদ বিভাগ থেকে সংগঠনটিকে কালো তালিকাভুক্ত করে চিঠি জারি করা হয়।  বাংলাদেশ ব্যাংকও এ বিষয়ক সতর্কতা জারি করে সংগঠন ও এর অঙ্গ সংগঠনের সম্পর্কে সতর্ক থাকতে বলে। ২০১৯ সালের ১ নভেম্বর বাংলাদেশের স্বরাষ্ট্রমন্ত্রী আসাদুজ্জামান খাঁন কামাল নিশ্চিত করেন হেযবুত তওহীদসহ আরো কয়েকটি দল  কালো তালিকাভুক্ত এবং স্বরাষ্ট্র মন্ত্রণালয়ে তাদের নিষিদ্ধ করার প্রস্তাব জমা হয়েছে। বিভিন্ন সময় সংগঠনটি নিষিদ্ধ করার কথাও বিভিন্ন সংবাদমাধ্যমে জানা যায়।   কার্যক্রম  সংগঠনটির দাবি — জঙ্গিবাদ, সাম্প্রদায়িকতা, ধর্মান্ধতার বিরুদ্ধে রাজধানীসহ দেশের বিভিন্ন জেলায় গোলটেবিল বৈঠক, সভা-সেমিনারের আয়োজনের মাধ্যমে তারা জনসচেতনতা সৃষ্টির লক্ষ্যে কাজ করছে। এছাড়াও সর্বধর্মীয় সম্প্রীতি প্রতিষ্ঠার লক্ষ্যে সাংবাদিক, লেখক, সাহিত্যিক, শিক্ষাবিদসহ বিভিন্ন ধর্মের প্রতিনিধিত্বকারী ব্যক্তিদের উপস্থিতিতে জাতীয় প্রেসক্লাবসহ বিভিন্ন সময় আলোচনা সভার আয়োজন করেছে।   তথ্যসূত্র  বিষয়শ্রেণী:বাংলাদেশ ভিত্তিক ইসলামি সংগঠন বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:বাংলাদেশ ভিত্তিক ধর্মীয় সংগঠন